ddrg/super_eurlex huggingface dataset:
DA Den Europæiske Unions Tidende C 260/14

Sag anlagt den 18. juli 2008 — Perry mod Kommissionen

(Sag T-280/08)

(2008/C 260/25)

Processprog: fransk

Parter

Sagsøger: Claude Perry (Paris, Frankrig) (ved avocat J. Culioli)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås, at Kommissionen har begået fejl.

— Det fastslås, at Fællesskabet som følge af Kommissionens fejl ifalder ansvar uden for kontraktforhold.

— Det fastslås, at der er årsagsforbindelse mellem disse fejl og sagsøgerens tab.

— Det fastslås, at Fællesskabet er forpligtet til at erstatte dette tab.

— Det tiltrædes, at Claude Perry har lidt et tab til en værdi af 1 000 000 EUR.

— Fællesskabet tilpligtes at betale Claude Perry 1 000 000 EUR.

— Kommissionen for De Europæiske Fællesskaber tilpligtes at bære sine egne omkostninger og betale sagsøgerens omkostninger svarende til 10 000 EUR.

Søgsmålsgrunde og væsentligste argumenter

Sagsøgeren påstår erstatning af det tab, som han mener at have lidt som følge af de foranstaltninger, Kommissionen har truffet over for ham på grund af påståede uregelmæssigheder, som han skulle have begået i forbindelse med gennemførelsen af nogle kontrakter, der er indgået som led i den humanitære bistand fra Den Europæiske Union til Bosnien og til Great Lakes-området i Afrika.

Sagsøgerens søgsmålsgrunde og væsentligste argumenter er de samme som påberåbt i sag T-132/98, Groupe Perry og Isibiris mod Kommissionen (1).

(1) EFT 1998 C 312, s. 20.
DA Den Europæiske Unions Tidende C 260/15

Sag anlagt den 5. august 2008 — Parfums Christian Dior mod KHIM Consolidated Artists (MANGO adorably)

(Sag T-308/08)

(2008/C 260/28)

Stævningen er affattet på engelsk

Parter

Sagsøger: Parfums Christian Dior SA (Paris, Frankrig) (ved lawyers E. Cornu, D. Moreau og F. de Visscher)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Consolidated Artists BV (Rotterdam, Nederlandene)

Sagsøgerens påstande

— Afgørelse truffet den 23. maj 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 1162/2007-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Consolidated Artists BV

Det omhandlede EF-varemærke: Figurmærket »MANGO adorably« for varer i klasse 3.

Indehaver af det i indsigelsessagen påberåbte varemærke eller tegn: Parfums Christian Dior SA

Det i indsigelsessagen påberåbte varemærke eller tegn: Fransk varemærkeregistrering nr. 33 209 849 af ordmærket »ADIORABLE« for varer i klasse 3. Fransk varemærkeregistrering nr. 94 536 564 af ordmærket »J'ADORE« for diverse varer, herunder varer i klasse 3. International varemærkeregistrering nr. 811 001 af ordmærket »ADIORABLE« for diverse varer, herunder varer i klasse 3. International varemærkeregistrering nr. 687 422 af ordmærket »J'ADORE« for diverse varer, herunder varer i klasse 3

Indsigelsesafdelingens afgørelse: Indsigelsen forkastet i sin helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), og artikel 8, stk. 5, i Rådets forordning (EF) nr. 40/94, idet appelkammeret begik en fejl, da det fastslog, at der ikke var risiko for forveksling mellem de berørte varemærker, og at brugen af det ansøgte varemærke ikke ville give mulighed for utilbørlig udnyttelse af de ældre varemærkes renommé, og for så vidt angår begge bestemmelse urigtigt anførte, at de omhandlede varemærker ikke i tilstrækkelig grad lignede hinanden.
DA Den Europæiske Unions Tidende C 247/17

Sag anlagt den 25. juli 2008 — Cadila Healthcare mod KHIM — Laboratorios Inibsa (ZYDUS)

(Sag T-287/08)

(2008/C 247/34)

Stævningen er affattet på engelsk

Parter

Sagsøger: Cadila Healthcare Ltd (Ahmedabad, Indien) (ved lawyers S. Bailey, A. Juaristi og F. Potin)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Laboratorios Inibsa, SA (Llissa de Vall, Spanien)

Sagsøgerens påstande

— Afgørelse truffet den 5. maj 2008 af Andet Appelkammer ved Kontoret for Harmonisering i det Indre Marked (Varemærker og Design) i sag R 1322/2007-2 annulleres.

— Harmoniseringskontoret tilpligtes at betale sagens omkostninger, inklusive de omkostninger, der er pådraget i forbindelse med sagen for appelkammeret.

Søgsmålsgrunde og væsentligste argumenter

Ansøger om EF-varemærket: Cadila Healthcare Ltd

Det omhandlede EF-varemærke: ordmærket »ZYDUS« for varer i klasse 3, 5 og 10 — ansøgning nr. 3 277 662

Indehaver af det i indsigelsessagen påberåbte varemærke eller tegn: Laboratorios Inibsa, SA

Det i indsigelsessagen påberåbte varemærke eller tegn: den spanske varemærkeansøgning nr. 2 360 938 om varemærket »CIBUS« for varer i klasse 5; den spanske varemærkeansøgning nr. 2 360 939 om varemærket »CIBUS« for varer i klasse 3

Indsigelsesafdelingens afgørelse: Indsigelsen taget til følge i forhold til alle de omtvistede varer.

Appelkammerets afgørelse: Afslag på klagen.

Søgsmålsgrunde: Appelkammeret fandt fejlagtigt, at Indsigelsesafdelingen havde begrundet sin afgørelse, og at artikel 73 i Rådets forordning nr. 40/94 derfor ikke var tilsidesat. Appelkammeret fandt fejlagtigt, at der var risiko for forveksling mellem det ældre varemærke og det ansøgte varemærke, hvilket var en tilsidesættelse af almindelige varemærkeretlige principper og navnlig af artikel 8, stk. 1, litra b), i Rådets forordning nr. 40/94.
DA Den Europæiske Unions Tidende C 247/22

Appel iværksat den 1. august 2008 af Kurt-Wolfgang Braun-Neumann til prøvelse af kendelse afsagt den 23. maj 2008 af Personaleretten i sag F-79/07, Braun-Neumann mod Parlamentet

(Sag T-306/08 P)

(2008/C 247/43)

Processprog: tysk

Parter

Appellant: Kurt-Wolfgang Braun-Neumann (Lohr am Main, Tyskland) (ved Rechtsanwalt P. Ames)

Den anden part i appelsagen: Europa-Parlamentet

Appellantens påstande

— Kendelse afsagt den 23. maj 2008 af EU-Personaleretten i sag F-79/07 annulleres.

— Sagen realitetsbehandles, og appellantens påstand tages til følge, således at Europa-Parlamentet tilpligtes med tilbagevirkende kraft fra den 1. august 2004 at betale appellanten den resterende del af efterladtepensionen efter Gisela Mandt, i alt 1 670,84 EUR pr. måned plus renter beregnet efter Den Europæiske Centralbanks rentesats for den marginale udlånsfacilitet forhøjet med 3 %.

— Subsidiært hjemvises sagen til EU-Personaleretten til fornyet behandling.

Anbringender og væsentligste argumenter

Appellen er iværksat til prøvelse af kendelse afsagt den 23. maj 2008 af Personaleretten i sag F-79/07, Braun-Neumann mod Parlamentet, hvorved appellantens søgsmål blev afvist.

Til støtte for appellen har appellanten gjort gældende, at Personaleretten har fejlfortolket artikel 90, stk. 2, i vedtægten for tjenestemænd i De Europæiske Fællesskaber, idet den af Personaleretten anlagte fortolkning tilsidesætter almindelige fællesskabsretlige principper. Efter appellantens opfattelse er det ukorrekt, at Retten har fortolket et brev som en akt, der indeholder et klagepunkt. Desuden kan retsikkerhedsprincippet kun overholdes, hvis en manglende klagevejledning anses for problematisk i forhold til fristens begyndelsestidspunkt, idet de retsundergivnes rettigheder ellers udhules. Endelig skal den af Retten anlagte fortolkning anses for uforholdsmæssig for så vidt angår følgevirkningerne heraf for appellanten.
DA Den Europæiske Unions Tidende C 247/20

Sag anlagt den 29. juli 2008 — Mepos Electronics mod KHIM (MEPOS)

(Sag T-297/08)

(2008/C 247/39)

Stævningen er affattet på engelsk

Parter

Sagsøger: Mepos Electronics Ltd (Kaohsiung, Taiwan) (ved lawyer M. Wirtz)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelsen truffet den 28. maj 2008 af Andet Appelkammer ved Kontoret for Harmonisering i det Indre Marked (Varemærker og Design) i sag R 437/2008-2 annulleres.

— Begæringen om restitutio in integrum tages til følge.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: MEPOS

Undersøgerens afgørelse: Afvisning af ansøgerens varemærke

Appelkammerets afgørelse: Afslag på klagen

Søgsmålsgrunde: Tilsidesættelse af artikel 36, artikel 77a indsat ved Rådets forordning nr. 422/2004 af 19.2.2004, EFT L 70, s. 1 og artikel 79 i Rådets forordning nr. 40/94 såvel som af artikel 6 i den europæiske menneskerettighedskonvention samt artikel 6, stk. 2, i traktaten om Den Europæiske Union, idet appelkammeret ved at fastslå, at undersøgeren fulgte en lovlig procedure i ansøgningsprocessen, begik en fejl; tilsidesættelse af artikel 78 i Rådets forordning nr. 40/94, idet appelkammeret begik en fejl ved ikke — på grund af manglende overholdelse af tidsfristen for at indgive klage — at tage begæringen om restitutio in integrum til følge.
DA Den Europæiske Unions Tidende C 247/13

Sag anlagt den 9. juli 2008 — Région Nord-Pas-de-Calais mod Kommissionen

(Sag T-267/08)

(2008/C 247/26)

Processprog: fransk

Parter

Sagsøger: Région Nord-Pas-de-Calais (ved avocats M. Cliquennois og F. Cavedon)

Sagsøgt: Kommissionen for De Europæiske Fællesskaber

Sagsøgerens påstande

— Kommissionen for De Europæiske Fællesskabers beslutning K(2008) 1089 endelig udg. af 2. april 2008 om statsstøtte nr. C 38/2007 (ex NN 45/2007) ydet af Frankrig til Arbel Fauvet Rail SA annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionen for De Europæiske Fællesskabers beslutning K(2008) 1089 endelig udg. af 2. april 2008, hvorved Kommissionen erklærede den statsstøtte, som er blevet ydet af sagsøgeren og Communauté d'agglomération du Douaisis (sammenslutning af bysamfund i Douaisis) til Arbel Fauvet Rail SA i form af tilbagebetalingspligtige forskud med en årlig rentesats på 4,08 % svarende til den på ydelsestidspunktet gældende fællesskabsrentesats, for uforenelig med fællesmarkedet. Det var Kommissionens opfattelse, at det under hensyn til Arbel Fauvet Rail SA's økonomiske situation ikke ville have været muligt for selskabet at skaffe midler på så gunstige vilkår på finansmarkedet.

Sagsøgeren gør indledningsvis gældende, at Kommissionen foretog et åbenbart urigtigt skøn og tilsidesatte sin begrundelsespligt, for så vidt som den lagde til grund, at midlerne delvis hidrørte fra kommunerne i Communauté d'agglomération du Douaisis, uden at tage de særlige retlige forhold i betragtning, der gør sig gældende for sammenslutningen, der er et offentligt organ for samarbejde mellem kommuner, der nyder forvaltnings- og budgetmæssig uafhængighed i forhold til medlemskommunerne. Sagsøgeren er af den opfattelse, at den ydede støtte følgelig ikke kan anses at hidrøre fra staten.

Herefter gør sagsøgeren gældende, at Kommissionen foretog urigtige skøn, idet den i) kvalificerede Arbel Fauvet Rail SA som en virksomhed i vanskeligheder, ii) lagde til grund, at Arbel Fauvet Rail SA ikke ville have kunnet opnå den anvendte rentesats på sædvanlige markedsvilkår.

Sagsøgeren gør endvidere gældende, at Kommissionen ikke har gennemgået sagsakterne med den fornødne omhu, for så vidt som den hverken fastsatte det støttebeløb, der skulle tilbagesøges, eller støttens værdi, samt idet den ikke har angivet noget forhold, der kan begrunde en forhøjelse af den sats, der skal anvendes på tilbagebetalingspligtige forskud, som følge af en særlig risikosituation i forhold til Arbel Fauvet Rail SA.

Endelig gør sagsøgeren gældende, at der er sket tilsidesættelse af kontradiktionsprincippet, idet sagsøgeren ikke blev hørt i forbindelse med den administrative procedure.
DA Den Europæiske Unions Tidende C 247/13

Appel iværksat den 9. juli 2008 af Petrus Kerstens til prøvelse af dom afsagt den 8. maj 2008 af Personaleretten i sag F-119/06, Kerstens mod Kommissionen

(Sag T-266/08 P)

(2008/C 247/25)

Processprog: fransk

Parter

Appellant: Petrus Kerstens (Overijse, Belgien) (ved avocat C. Mourato)

Den anden part i appelsagen: Kommissionen for De Europæiske Fællesskaber

Appellantens påstande

— Den appellerede dom ophæves.

— Sagen hjemvises til Personaleretten til fornyet behandling.

— Kommissionen for De Europæiske Fællesskaber tilpligtes at betale sagens omkostninger.

Anbringender og væsentligste argumenter

Med denne appel har appellanten nedlagt påstand om ophævelse af Personalerettens dom af 8. maj 2008 i sag F-119/06, Kerstens mod Kommissionen, hvorved Personaleretten forkastede appellantens søgsmål, hvorunder han havde nedlagt påstand om dels annullation af den af Styrelseskomitéen for Forvaltnings- og Lønudbetalingskontoret trufne afgørelse af 8. december 2005 om ændring af kontorets organigram, idet denne afgørelse har haft til formål at omplacere sagsøgeren, som på dette tidspunkt var chef for enheden »Ressourcer«, til undersøgelses- og analysearbejde, dels en påstand om erstatning for den skade, han angiveligt har lidt.

Til støtte for sin appel har appellanten fremsat et anbringende vedrørende forvanskning af de faktiske omstændigheder og af beviserne, ligesom han har gjort gældende, at Personaleretten har begået en retlig fejl ved anvendelsen af tjenestemandsvedtægtens artikel 7 og af vedtægtens bestemmelser om disciplinære sanktioner og magtfordrejning, for så vidt som Personaleretten konkluderede, at der ikke foreligger en tilsidesættelse af artikel 7 på grundlag af urigtige faktiske omstændigheder.

Appellanten har desuden gjort gældende, at Personaleretten ikke har begrundet den appellerede dom i tilstrækkelig grad med hensyn til den vurdering af tjenestens interesser, som Forvaltnings- og Lønudbetalingskontoret foretog, og med hensyn til oprettelsen af en yderligere afdeling for undersøgelses- og analysearbejde henset til den kroniske mangel på personale i kontoret.

Appellanten er for det tredje af den opfattelse, at hans ret til forsvar er blevet tilsidesat, for så vidt som Personaleretten har støttet flere antagelser på appellantens karriereudviklingsrapport for perioden 1. januar til 31. december 2006, der først blev fremlagt af Kommissionen under retsmødet, uden at appellanten havde lejlighed til at give sin opfattelse af disse antagelser til kende.
—

Kommissionen har anvendt artikel 87, stk. 1, EF urigtigt, eftersom sagsøgeren var berettiget til at tage hensyn til hæftelsen for visse af den privatiserede banks forpligtelser ved afgørelsen om at acceptere det valgte bud.
DA Den Europæiske Unions Tidende C 247/15

Sag anlagt den 17. juli 2008 — Communauté d'Agglomération du Douaisis mod Kommissionen

(Sag T-279/08)

(2008/C 247/29)

Processprog: fransk

Parter

Sagsøger: Communauté d'Agglomération du Douaisis (ved avocat M.-Y. Benjamin)

Sagsøgt: Kommissionen for De Europæiske Fællesskaber

Sagsøgerens påstande

Søgsmålsgrunde og væsentligste argumenter

Sagsøgeren har nedlagt påstand om annullation af Kommissionen for De Europæiske Fællesskabers beslutning K(2008) 1089 endelig udg. af 2. april 2008, hvorved Kommissionen erklærede den statsstøtte, som er blevet ydet af sagsøgeren og Région Nord-Pas-de-Calais til Arbel Fauvet Rail SA i form af tilbagebetalingspligtige forskud med en årlig rentesats på 4,08 % svarende til den på ydelsestidspunktet gældende fællesskabsrentesats, for uforenelig med fællesmarkedet. Det var Kommissionens opfattelse, at det under hensyn til Arbel Fauvet Rail SA's økonomiske situation ikke ville have været muligt for selskabet at skaffe midler på så gunstige vilkår på finansmarkedet.

Søgsmålsgrundene og de væsentligste argumenter svarer til dem, der er gjort gældende i sag T-267/08, Région Nord-Pas-de-Calais mod Kommissionen.
DA Den Europæiske Unions Tidende C 272/28

Appel iværksat den 16. juli 2008 af P. Longinidis til prøvelse af dom afsagt den 24. april 2008 af Personaleretten i sag F-74/06, Paulos Longinidis mod Cedefop

(Sag T-283/08 P)

(2008/C 272/54)

Processprog: græsk

Parter

Appellant: Paulos Longinidis (ved dikigori P. Giatagantzidis og S. Stavropoulou)

Den anden part i appelsagen: Cedefop

Appellantens påstande

— Dommen afsagt den 24. april 2008 af Retten for EU-personalesager i sag F-74/06, Paulos Longinidis mod Cedefop, ophæves.

— Afgørelsen truffet den 30. november 2005 af direktøren for Cedefop om opsigelse af appellantens tidsubegrænsede ansættelseskontrakt af 4. marts 2003 og enhver anden hermed forbundet forvaltningsakt annulleres.

— Afgørelsen truffet den 11. november 2005 af direktøren for Cedefop om ændring af sammensætningen af klageudvalget ved Cedefop og enhver anden hermed forbundet forvaltningsakt annulleres.

— Afgørelsen truffet den 24. maj 2006 af klageudvalget ved Cedefop om afslag på appellantens klage af 28. februar 2006 og enhver anden hermed forbundet forvaltningsakt annulleres.

— Det af sagsøgeren iværksatte søgsmål af 19. juni 2006 antages til realitetsbehandling.

— Cedefop tilpligtes at betale sagens omkostninger i første instans og i appelsagen.

Anbringender og væsentligste argumenter

Med sit søgsmål har appellanten bl.a. nedlagt påstand om annullation af direktøren for Cedefops afgørelse om opsigelse af appellantens tidsubegrænsede ansættelseskontrakt. Ved Personalerettens dom af 24. april 2008 blev Cedefop frifundet.

Appellanten er af den opfattelse, at den anfægtede afgørelse blev truffet i strid med de processuelle regler om bevisbyrde, idet afgørelsen blev støttet på forhold, som ikke var blevet bevist. Ved behandlingen af appelindstævntes argument, hvorefter begrundelsen for afskedigelsen blev meddelt appellanten mundtligt under mødet den 23. november 2005, begik Personaleretten en retlig fejl, idet den ændrede bevisets genstand.

Endvidere har appellanten gjort gældende, at den anfægtede afgørelse er utilstrækkeligt begrundet. Han har nærmere anført, at Personaleretten ikke har begrundet sin afgørelse tilstrækkeligt hvad angår det forhold, at Cedefop har givet appellanten en passende og tilstrækkelige underretning vedrørende begrundelsen for hans afskedigelse, og at den ikke har foretaget en særskilt behandling af alle de omstændigheder, som ifølge appellanten førte til hans afskedigelse.

Appellanten har endelig anført, at hans klage af 28. februar 2006 over afskedigelsen ikke blev behandlet af klageudvalget ved Cedefop på objektiv og upartisk vis.
DA Den Europæiske Unions Tidende C 272/33

Sag anlagt den 12. august 2008 — Veromar di Tudisco Alfio & Salvatore mod Kommissionen

(Sag T-313/08)

(2008/C 272/61)

Processprog: italiensk

Parter

Sagsøger: Veromar di Tudisco Alfio & Salvatore Snc (Catania, Italien) (ved avvocati A. Maiorana, A. De Matteis og A. De Francesco)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens forordning (EF) nr. 530/2008 af 12. juni 2008, offentliggjort i EUT L nr. 155 af 13. juni 2008, annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Søgsmålsgrundene og de væsentligste argumenter er de samme som dem, der er fremført i sag T-305/08, Den Italienske Republik mod Kommissionen. Det gøres navnlig gældende, at der er sket en tilsidesættelse af artikel 12 EF. Sagsøgeren har denne henseende anført, at der med den anfægtede forordning er indført forskelsbehandling til fordel for Kongeriget Spanien, hvis kvote anses for at være opbrugt den 23. juni, og ikke den 16. juni.
—

Det fastslås, at søgsmålet til prøvelse af afgørelse truffet den 21. maj 2008 af Første Appelkammer ved Kontoret for Harmonisering i det Indre Marked (Varemærker og Design) er indgivet inden for fristen og på behørig vis, og den nævnte afgørelse annulleres efter en passende sagsbehandling, og Harmoniseringskontoret tilpligtes at betale sagens omkostninger.
—

tilsidesættelse af reglerne om ansvar for overtrædelser inden for koncerner, for så vidt som i) Kommissionen fejlagtigt har fastslået, at den ikke er forpligtet til at fremlægge elementer til støtte for formodningen om, at et moderselskab, som ejer et datterselskab 100 %, har en afgørende indflydelse på datterselskabet, ii) de forhold, som Kommissionen rent faktisk har fremlagt, ikke understøtter denne formodning og iii) Kommissionen har afvist de indicier, som sagsøgeren har fremlagt med henblik på at gendrive denne formodning.
—

Harmoniseringskontoret og i givet fald intervenienten tilpligtes at betale omkostningerne for Retten og omkostningerne ved sagen for appelkammeret.
DA Den Europæiske Unions Tidende C 272/27

Sag anlagt den 2. juli 2008 — Global Digital Disc mod Kommissionen

(Sag T-259/08)

(2008/C 272/53)

Processprog: tysk

Parter

Sagsøger: Global Digital Disc GmbH & Co. KG (Ottendorf-Okrilla, Tyskland) (ved Rechtsanwalt D. Ehle)

Sagsøgt: Kommissionen for De Europæiske Fællesskaber

Sagsøgerens påstande

— Kommissionen for De Europæiske Fællesskaber tilpligtes at betale en erstatning til sagsøgeren på 8 025 495,25 EUR med tillæg af renter på 8 % fra den 1. januar 2008.

— Det fastslås, at Kommissionen for De Europæiske Fællesskaber endvidere skal betale erstatning til sagsøgeren for det tab, selskabet har lidt fra den 1. januar 2008, og som det stadig lider, med tillæg af renter.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har gjort gældende, at Kommissionen skal betale erstatning for den skade, selskabet har lidt, idet Kommissionen ikke har fastsat en midlertidig og endelig antidumpingtold på importen af compactdiske til indspilning (»CD-R«) med oprindelse i Folkerepublikken Kina, Hongkong og Malaysia, og idet den har afsluttet antidumpingproceduren vedrørende denne import ved afgørelse af 3. november 2006 (1).

Sagsøgeren er et selskab, der er etableret i Tyskland, og som fremstiller CD-R og DVD-R.

Sagsøgeren har til støtte for sit søgsmål gjort gældende, at Kommissionens administrative og retlige handlinger under, før og efter afslutningen af antidumpingproceduren vedrørende importen af CD-R med oprindelse i Folkerepublikken Kina, Hongkong og Malaysia, i flere henseender og tilstrækkeligt kvalificeret har tilsidesat de bestemmelser, som primært finder anvendelse på området for antidumping, og som indeholder rettigheder for sagsøgeren. Sagsøgeren har endvidere anført, at Kommissionens tilstrækkeligt kvalificerede tilsidesættelser af retsregler, har medført et væsentligt tab for selskabet. Det har endelig gjort gældende, at der foreligger en direkte årsagsforbindelse mellem de kvalificerede tilsidesættelser af rettigheder og det tab, der allerede er lidt, og som vil blive lidt.

(1) Kommissionens afgørelse af 3.11.2006 om afslutning af antidumpingproceduren vedrørende importen af compactdiske til indspilning (CD-R) med oprindelse i Folkerepublikken Kina, Hongkong og Malaysia (EUT L 305, s. 15).